
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 31 


18 Ιανουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση απόφασης συγκρότησης Συμβουλίου 

Ιθαγένειας. 1 

Καθορισμός Οργανικών Θέσεων Εθελοντών Μακράς 

Θητείας. 2 

Τροποποίηση της απόφασης ορισμού μελών Δ.Σ. του 

Οργανισμού Αναπτύξεως Δυτικής Κρήτης. 3 

Αύξηση μηνιαίας αντιμισθίας Προέδρου Μετοχικού 
Ταμείου Πολιτικών Υπαλλήλων (Μ.Τ.Π.Υ.). 4 


Έγκριση νυκτερινής εργασίας εργασίμων ημερών και 
νυκτερινής και ημερήσιας εργασίας Κυριακών και 
εξαιρέσιμων ημερών, προς συμπλήρωση του υπο¬ 
χρεωτικού ωραρίου, σε φύλακες του Οργανισμού 


Διαχειρίσεως Δημοσίου Υλικού (Ο.Δ.Δ.Υ. Α.Ε.). 5 

Εφαρμογή του Πρωτοκόλλου σχετικά με τη Συμφωνία 
της Μαδρίτης που αφορά στη Διεθνή καταχώρηση 
σημάτων που κυρώθηκε με το Νόμο 2783/2000 .... 6 

Δωρεάν διακίνηση Προσωπικού Λ.Σ. (Εν ενεργεία και 
συνταξιούχων) με τα Ε/Γ - Α/Κ και τα ΤΑΧΥΠΛΟΑ/ 

ΔΥΝΑΜΙΚΟΣ ΥΠΟΣΤΗΡΙΖΟΜΕΝΑ πλοία. 7 

Έγκριση απόφασης της Λιμενικής Αρχής ΠΕΙΡΑΙΩΣ 
για αναπροσαρμογή ναυλολογίου επιβατών της το¬ 
πικής γραμμής ΠΕΡΑΜΑΤΟΣ - ΠΑΛΟΥΚΙΩΝ. 8 

Σύσταση της Επιτροπής του άρθρου 18 του Ν. 2218/94 
στην Περιφέρεια Δυτικής Μακεδονίας. 9 


ΑΠΟΦΑΣΕΙ Σ 

Αριθ.Φ. 14532/46719 (1) 

Τροποποίηση απόφασης συγκρότησης Συμβουλίου 
Ιθαγένειας. 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις των άρθρων 52 και 53 του Π. Δ/τος 49/1988 
(ΦΕΚ 18/19.1.1988 τ. Α') όπως συμπληρώθηκε και τροπο¬ 
ποιήθηκε με το Π.Δ. 233/1991 (ΦΕΚ 88/21.6.1991 τ.Α'. 


2. Τις διατάξεις των Νόμων 1232, 1320/1982 και 
1599/1986. 

3. - Την απόφασή μας Φ. 14532/4907/24.2.2000 με την 
οποία συγκροτήθηκε το Συμβούλιο Ιθαγένειας για το χρο¬ 
νικό διάστημα από 1.1.2000 έως 31.12.2001 που δημοσι- 
εύθηκε στο ΦΕΚ 303/10.3.2000 τ. Β'. 

4. - Τις ανάγκες της Υπηρεσίας μας, οι οποίες προκύ¬ 
πτουν από το γεγονός ότι ο Πρόεδρος (Γεν. Γραμματέας 
του Υπουργείου) του Συμβουλίου Ιθαγένειας παραιτήθη¬ 
κε η δε Αθανασία Ιωάννου αναπληρώτρια της Γραμματέ- 
ως του Συμβουλίου μετακινήθηκε σε άλλο Υπουργείο. 

5. -Τηναριθ. ΔΙΚΔ/Φ. 1/2/11187/12.5.2000 κοινή απόφα¬ 
ση του Πρωθυπουργού και της Υπουργού Εσωτερικών, 
Δημ. Διοίκησης και Αποκ/σης, για ανάθεση αρμοδιοτήτων 
Υπουργού Εσωτερικών, Δημ. Διοίκησης & Αποκ/σης στον 
Υφυπουργό Καϊσερλή, που δημοσιεύτηκε στο «ΦΕΚ 630/ 
τ.Β'/12.5.2000», αποφασίζουμε: 

Τροποποιούμε την απόφασή μας Φ. 14532/4907/ 
24.2.2000 και ορίζουμε: 

1. Τον Παναγιώτη Βασιλείου Γενικό Γραμματέα του 
Υπουργείου Εσωτερικών Δημ. Διοίκησης και Αποκ/σης, 
ως Πρόεδρο του Συμβουλίου Ιθαγένειας, σε αντικατά¬ 
σταση του Αλέξανδρου Κρητικού. 

2. -Την Αγγελική Παπάζογλου υπάλληλο του Α', τμήμα¬ 
τος Ιθαγένειας ως αναπληρώτρια της Γραμματέως του 
Συμβουλίου Ιθαγένειας, σε αντικατάσταση της Αθανα¬ 
σίας Ιωάννου. 

Κατά τα λοιπά ισχύει η προηγούμενη απόφασή μας Φ. 
14532/4907/24.2.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2000 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 

□ 

Αριθ.Φ. 415/ΕΠ. 815007 Σ. 2 (2) 

Καθορισμός Οργανικών Θέσεων Εθελοντών Μακράς 
Θητείας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το Ν. 1848/1989 «Προέλευση των Μονίμων Αξιωματι- 

κών του Οικονομικού και του Στρατολογικού Σώματος 
των Ενόπλων Δυνάμεων» ΦΕΚ 112/8.5.1989 (τ. Α'). 

β. Το Ν. 2109/1992 «Ρύθμιση θεμάτων εκπαιδεύσεως, 
στρατολογίας, καταστάσεων του προσωπικού των Ενόπλων 
Δυνάμεων και άλλες διατάξεις» ΦΕΚ 205/29.12.1992 (τ. Α'). 

γ. Το Π.Δ. 21/1991 «Εθελοντές - Εθελόντριες Μακράς 
Θητείας» ΦΕΚ 9/4.2.1991 (τ.Α'). 

δ. Την υπ’ αριθμό 58/2000 Απόφαση του Συμβουλίου 
Κρίσεων Υπαξιωματικών της Πολεμικής Αεροπορίας. 

ε. Την υπ’ αριθμό 264/15.12.2000 Απόφαση του 
ΑΑΣ/Ολο μελε ίας. 

στ. Την υπ’ αριθμό πρωτοκόλλου 59487/1.6.2000 Κοινή 
απόφαση του Πρωθυπουργού και του Υπουργού Εθνικής 
Άμυνας «Ανάθεσης αρμοδιοτήτων Υπουργού Εθνικής 
Άμυνας στον Υφυπουργό Εθνικής Άμυνας» ΦΕΚ 
679/2.6.2000 (τ. Β'), αποφασίζουμε: 

2. Καθορίζουμε ενενήντα επτά (97) οργανικές θέσεις 
Εθελοντών Μακράς Θητείας, έκτου συνόλου των οργανι¬ 
κών θέσεων των Εθελοντών Πενταετούς Υπηρεσίας της 
Πολεμικής Αεροπορίας, υπολογιζόμενες στον βαθμό του 
Αρχισμηνία. 

3. Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2001 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΑΠΟΣΤΟΛΑΚΗΣ 

□ 

Αριθ. 526/ΔΙΟΕ 8 (3) 

Τροποποίηση της απόφασης ορισμού μελών Δ.Σ. του 
Οργανισμού Αναπτύξεως Δυτικής Κρήτης. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/1985, που προστέθηκε 
με το άρθρο 27 του Ν. 2081/1992 (ΦΕΚ 154/τ. 
Α'/10.9.1992) «Ρύθμιση του Θεσμού των Επιμελητηρίων, 
τροποποίηση των διατάξεων του Ν. 1712/1987 για τον εκ¬ 
συγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και άλλες 
διατάξεις» όπως τροποποιήθηκε με το άρθρο 1 παρ. 2α 
του Ν. 2469/1997 (ΦΕΚ 38/τ. Α'/1997) «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

β) Του Ν. 2647/98 (ΦΕΚ237/τ. Α/22.10.98 «Μεταβίβαση 
αρμοδιοτήτων στις Περιφέρειες και την Αυτοδιοίκηση και 
άλλες διατάξεις» άρθρο 1 περ. Ε. 19. 

γ) Του Π.Δ. 383/1979 «περί συστάσεως Οργανισμού Ανα¬ 
πτύξεως Δυτικής Κρήτης» ΦΕΚ 118/τ.Α/24.5.1997) όπως 
τροποποιήθηκε μετά Π.Δ. 74/80,316/84,158/91 και 303/1998 
(ΦΕΚ 24/τ.Α/26.1.1980, (ΦΕΚ 115/τ.Α/13.8.1984), (ΦΕΚ 
63/τ.Α/30.4.1991) και (ΦΕΚ214/τ.Α/17.9.1998) αντίστοιχα. 

δ) Του Π.Δ. 178/2000 «Περί Οργανισμού του Υπουργεί¬ 
ου Εθνικής Οικονομίας» (ΦΕΚ 165/τ.Α/14.7.2000). 

2. Την αριθμ. 27081/ΔΙΘΕ 540/27.7.2000 (ΦΕΚ 
970/τ.Β/3.8.2000) κοινή απόφαση του Πρωθυπουργού και 
του Υπουργού Εθνικής Οικονομίας «Καθορισμός αρμο¬ 
διοτήτων των Υφυπουργών Εθνικής Οικονομίας». 


3. Την αριθμ. 25029/ΔΙΟΕ 515/15.9.1997 απόφαση 
«Ορισμός μελών Δ.Σ. του ΟΑΔΥΚ» (ΦΕΚ 838/τ.Β/ 
18.9.1997), όπως τροποποιήθηκε μεταγενέστερα. 

4. Το αριθμ. πρωτ. 4558/11.12.2000 έγγραφο του ΟΑΔΥΚ. 

5. Το αριθμ. πρωτ. 25470Ε1163/25.9.2000 έγγραφο του 
Οικονομικού Επιμελητηρίου της Ελλάδος - Περιφερειακό 
Τμήμα Δυτικής Κρήτης. 

6. Το αριθμ. πρωτ. 278/28.9.2000 έγγραφο του Γεωτε¬ 
χνικού Επιμελητηρίου της Ελλάδος - Περιφερειακό Πα¬ 
ράρτημα Κρήτης. 

7. Το αριθμ. 421 /11.10.2000 έγγραφο της Τοπικής Ένω¬ 
σης Δήμων & Κοινοτήτων Ν. Χανίων. 

8. Το αριθμ. πρωτ. 382/20.10.2000 έγγραφο της Τοπι¬ 
κής Ένωσης Δήμων και Κοινοτήτων Ν. Ρεθύμνης. 

9. Το αριθμ. πρωτ. 10259/11.12.2000 έγγραφο της Πε¬ 
ριφέρειας Κρήτης. 

10. Το αριθμ. πρωτ. 32314/ΔΙΟΕ 635/26.9.2000 έγγρα¬ 
φο του Υπουργείου Εθνικής Οικονομίας, αποφασίζουμε: 

Τροποποιούμε την αριθμ.25029/ΔΙΟΕ 515/15.9.1997 
(ΦΕΚ 838/τ.Β/ 18.9.1997) απόφασή μας όπως αυτή τρο¬ 
ποποιήθηκε μεταγενέστερα ως εξής: 

Δ. Γεράσιμος Νικολάτος, μόνιμος υπάλληλος, με Α' 
Βαθμό του Κλάδου ΠΕΙ Οικονομικού, Δ/ντής της Δ/νσης 
Δημοσίων Επενδύσεωντου ΥΠΕΟΟ, ωςτακτικό μέλος, σε 
αντικατάσταση της Φωτεινής Μπριστογιάννη. 

Ζ. Μιχάλης Πετρακάκης, Δήμαρχος Σιβρίτου, ωςτακτι¬ 
κό μέλος, σε αντικατάσταση του Στέλιου Κουνδουράκη. 

Η. Γεώργιος Τζανακάκης, Δήμαρχος Χανίων, ως τακτι¬ 
κό μέλος, σε αντικατάσταση του Αντώνη Γιαννακάκη, με 
αναπληρωτή τον Αντώνη Γιαννακάκη, Δήμαρχο Ακρωτη¬ 
ρίου, σε αντικατάσταση του Σπύρου Δαράκη. 

I. Ελευθέριος Παπαδάκης, Πρόεδρος ΤΟΕΒ Αγυιάς - 
Κολυμπβαρίου, ωςτακτικό μέλος, σε αντικατάσταση του 
Ελπιδοφόρου Χριστοδουλάκη, με αναπληρωτή τον Νικό¬ 
λαο Φαραντάκη, Πρόεδρο ΤΟΕΒ Κόλπου Κισσάμου, σε 
αντικατάσταση του Γιάννη Ραϊσάκη. 

Ιε. Δημήτρης Παπαδημητράκης, Γεωπόνος, ωςτακτικό 
μέλος, σε αντικατάσταση του Στέλιου Ρίγλη, με αναπλη¬ 
ρωτή τον Ιωάννη Κατσιπουλάκη, επίσης Γεωπόνο, σε αντι¬ 
κατάσταση του Στ. Μανωλιούδη. 

Ιζ. Γεώργιος Μπαουράκης, Πρόεδρος του ΟΕΕ Δυτικής 
Κρήτης, ωςτακτικό μέλος, σε αντικατάσταση του Σπύρου 
Πρωτοπαπαδάκη, με αναπληρωτή τον Γεώργιο Ξανθό, 
Γ εν. Γ ραμματέα ΟΕΕ Δυτικής Κρήτης, σε αντικατάσταση 
του Στ. Καλαϊτζάκη. 

Κατά τα λοιπά ισχύει η αριθμ. 25029/ΔΙΟΕ 515/15.9.1997 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2001 

Ο ΥΦΥΠΟΥΡΓΟΣ 

ΧΡΗΣΤΟΣ ΠΑΧΤΑΣ 

□ 

Αριθ. 2/81715/0022 (4) 

Αύξηση μηνιαίας αντιμισθίας Προέδρου Μετοχικού Τα¬ 
μείου Πολιτικών Υπαλλήλων (Μ.Τ.Π.Υ.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ.422/81 «Περί Κωδικοποιήσεως 

των περί Μετοχικού Ταμείου Πολιτικών Υπαλλήλων δια¬ 
τάξεις» (ΦΕΚ114Α). 

2. Τις διατάξεις του Π.Δ. 251/89 «Οργανισμός του Με¬ 
τοχικού Ταμείου Πολιτικών Υπαλλήλων» (ΦΕΚ 118Α). 

3. Τη διάταξη της παρ. 2 του άρθρου 8 του Ν. 1810/88 
(ΦΕΚ223/Α) και της παρ. 5 του άρθρου 16του Ν. 2592/98 
(ΦΕΚ57/Α). 

4. Την αριθμ. 2038880/3937/0022/12.6.98 απόφασή 
μας, με την οποία καθορίστηκε η μηνιαία αντιμισθία του 
Προέδρου του Δ.Σ. του Μ.Τ.Π.Υ. για την προσφερόμενη 
από αυτόν διοικητική εργασία. 

5. Το αριθμ.50404/27.11.2000 έγγραφο του Μετοχικού 
Ταμείου Πολιτικών Υπαλλήλων, με το οποίο προτείνεται η 
αναπροσαρμογή της αντιμισθίας του Προέδρου του Δ.Σ. 
του Ταμείου. 

6. Το γεγονός ότι από τις διατάξεις της απόφασης αυτής 
προκαλείται επιπλέον δαπάνη τριών εκατομμυρίων πεντα- 
κοσίων χιλιάδων (3.500.000) δρχ. εις βάρος του ΚΑΕ 0284 
του προϋπολογισμού του ΜΤΠΥ που καλύπτεται για καθέ¬ 
να από τα επόμενα πέντε (5) έτη από τις εγγεγραμμένες 
κάθε φορά πιστώσεις στον προϋπολογισμό του Μ.Τ.Π.Υ. 

7. Την αριθμ. 1039386/441/Α0006/21.4.2000 κοινή από¬ 
φαση του Πρωθυπουργού και Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (ΦΕΚ 571/τ. 
Β'/21 .·4.2000), αποφασίζουμε: 

1. - Καθορίζουμε από 1.1.2001 τη μηνιαία αντιμισθία του 
Προέδρου του Μετοχικού Ταμείου Πολιτικών Υπαλλήλων 
για την προσφερόμενη από αυτόν διοικητική εργασία στο 
ποσό των οκτακόσιων χιλιάδων (800.000) δρχ. 

2. - Επίσης, παρέχονται στον Πρόεδρο του Μ.Τ.Π.Υ. τα 
απότο άρθρο 9του Ν. 2470/97 προβλεπόμενα επιδόματα 
εορτών και άδειας. 

3. - Από την ημερομηνία ισχύος της παρούσας απόφασης 
καταργείται η αριθμ. 2038880/3937/0022/12.6.98 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

□ 

Αριθ. 2/87166/0022 (5) 

Έγκριση νυκτερινής εργασίας εργασίμων ημερών και νυ¬ 
κτερινής και ημερήσιας εργασίας Κυριακών και εξαι¬ 
ρέσιμων ημερών, προς συμπλήρωση του υποχρεωτι¬ 
κού ωραρίου, σε φύλακες του Οργανισμού Διαχειρί- 
σεως Δημοσίου Υλικού (Ο.Δ.Δ.Υ. Α.Ε.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/97, όπως 
αντικαταστάθηκε με το άρθρο 15 του Ν. 2592/98 και της 
παρ. 7α του άρθρου 7 του Ν. 2703/99. 

2. Τα αριθμ. 16531/20.12.2000 και 16634/22.12.2000 έγ¬ 
γραφα του Ο.Δ.Δ.Υ. Α. Ε, με τα οποία ζητείται η έγκριση 
νυκτερινής εργασίας εργασίμων ημερών και νυκτερινής 
και ημερήσιας εργασίας Κυριακών και εξαιρέσιμων ημε¬ 
ρών σε δεκαέξι (16) φύλακες, για τους λόγους που ανα- 
φέρονται σ’ αυτό. 


3. Την αριθμ. 1039386/441/Α0006/21.4.2000 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

4. Την αριθ. 2/38554/0004/23.5.2000 απόφαση του 
Υφυπουργού Οικονομικών «Μεταβίβαση αρμοδιοτήτων 
και εξουσίας να υπογράφουν «Με εντολή Υφυπουργού» 
στο Γενικό Γραμματέα Δημοσιονομικής Πολιτικής 
κ.λπ.». 

5. Το γεγονός ότι από την απόφαση αυτή προκαλείται 
δαπάνη ύψους 9.500.000 δρχ. περίπου σε βάρος του 
Προϋπολογισμού του Ο.Δ.Δ.Υ. ΑΈ. και επί του ΚΑ 60.00, 
στον οποίο έχει προβλεφθεί σχετική πίστωση ύψους 
10.000.000 δρχ. σύμφωνα με τις διατάξεις του άρθρου 
29Ατου Ν. 1558/85 το οποίο προστέθηκε στο νόμο αυτό 
με το άρθρο 27 του Ν. 2081/92, αποφασίζουμε: 

1. Εγκρίνουμε την νυκτερινή εργασία εργασίμων ημε¬ 
ρών και τη νυκτερινή και ημερήσια εργασία Κυριακών και 
εξαιρέσιμων ημερών, προς συμπλήρωση της υποχρεωτι¬ 
κής εβδομαδιαίας, για δεκαέξι (16) τακτικούς φύλακες 
του Οργανισμού Διαχειρίσεως Δημοσίου Υλικού 
(Ο.Δ.Δ.Υ. Α.Ε.), για το από 1.1.2001 μέχρι 31.12.2001 χρο¬ 
νικό διάστημα, ως εξής: 

Α) Νυκτερινή εργασία εργασίμων ημερών 9.000 ώρες 
συνολικά. 

Β)Νυκτερινή και ημερήσια εργασία κατά τις Κυριακές 
και εξαιρέσιμες ημέρες 6.000 ώρες συνολικά. 

2. Ο χρόνος παροχής της κατά τα ανωτέρω εργασίας 
και οι υπάλληλοι που θα εργασθούν, θα ορισθούν με από¬ 
φαση του προϊσταμένου της εν λόγω υπηρεσίας. 

3. Η πραγματοποίηση της εν λόγω εργασίας θα βεβαιώ¬ 
νεται από τον προϊστάμενο κάθε υπηρεσίας. 

Η απόφαση αυτή, που ισχύει από 1.1.2001 ναδημοσιευ- 
θεί στην Εφημερίδα της Κυβερνήσεως. 

Αθήνα, 5 Ιανουάριου 20001 

Ο Γενικός Γραμματέας 

Δημοσιονομικής Πολιτικής 
ΙΩΑΝ.ΚΟΥΣΟΥΛΑΚΟΣ 

□ 

Αριθ. Κ4-307 ( 6 ) 

Εφαρμογή του Πρωτοκόλλου σχετικά μετηΣυμφωνίατης 
Μαδρίτης που αφορά στη Διεθνή καταχώρηση σημά¬ 
των που κυρώθηκε με το Νόμο 2783/2000. 

Ο ΥΠΟΥΡΓΟΣ ΑΝΑΠΤΥΞΗΣ 

"Εχοντας υπόψη : 

1. Τη διάταξη του άρθρου δεύτερου του Ν. 2783/2000 
«Κύρωση του Πρωτοκόλλου σχετικά με τη Συμφωνία της 
Μαδρίτης που αφορά στη διεθνή καταχώρηση σημάτων» 
(ΦΕΚΑ' 1). 

2. Το άρθρο 29α του Νόμου 1558/85 (ΦΕΚ ΑΊ37) «Κυ¬ 
βέρνηση και Κυβερνητικά Όργανα» όπως αυτό προστέ¬ 
θηκε με το άρθρο 27 του Νόμου 2081/92 (ΦΕΚΑ' 154) και 
αντικαταστάθηκε με το άρθρο 1 παρ. 2α του Ν. 2469/97 
(ΦΕΚΑ'38). 

3. Τις διατάξεις του Π.Δ. 27/1996 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
Α' 19). 

4. Τις διατάξεις του Π.Δ. 59/1996 «Ίδρυση Γενικής 
Γραμματείας Εμπορίου και καθορισμός αρμοδιοτήτων» 
(ΦΕΚΑ'51). 

5. Τις διατάξεις του Π.Δ. 397/1988 «Οργανισμός του 
Υπουργείου Εμπορίου» (ΦΕΚΑ' 185) όπως τροποποιήθη¬ 
κε και ισχύει σήμερα. 

6. Τη με αρ. πρωτ. 303/5.5.2000 (ΦΕΚ Β' 594) κοινή από¬ 
φαση του Πρωθυπουργού και Υπουργού Ανάπτυξης «Περί 
ανάθεσης αρμοδιοτήτων στους Υφυπουργούς Ανάπτυξης». 

7. Το γεγονός ότι από την έκδοση της παρούσας δεν δή¬ 
μιου ργούνται δαπάνες για τον προϋπολογισμό εις βάρος 
του Δημοσίου, αποφασίζουμε: 

Καθορίζουμετοντρόπο, τους κανόνες καιτη διαδικασία 
εφαρμογής του Πρωτοκόλλου σχετικά με τη Συμφωνία 
της Μαδρίτης που αφορά στη Διεθνή καταχώρηση σημά¬ 
των ως ακολούθως: 

ΚΕΦΑΛΑΙΟ ΠΡΩΤΟ 
ΓΕΝΙΚΕΣ ΔΙΑΤΑΞΕΙΣ 

Άρθρο 1 

Πεδίο Εφαρμογής 

Η παρούσα υπουργική απόφαση εφαρμόζεται στις διε¬ 
θνείς καταχωρήσεις σημάτων που παράγουν αποτελέ¬ 
σματα και στο έδαφος της ελληνικής επικράτειας. 

Άρθρο 2 

Ορισμοί 

Για την εφαρμογή της εθνικής νομοθεσίας νοούνται ως: 
α. «Αίτηση Μετατροπής» είναι η αίτηση του άρθρου 11 
τηςπαρούσης. 

β. «Βασική καταχώρηση» και «βασική αίτηση» έχουν τις 
έννοιες που αναφέρονται στο άρθρο 3 παρ. 1 περ. β'της 
παρούσας. 

γ. «Γ ραφείο» είναι το Γ ραφείο της Δ/νσης Εμπορικής και 
Βιομηχανικής Ιδιοκτησίας του Υπουργείου Ανάπτυξης 
δ. «Γ ραφείο Προέλευσης» είναι το Γ ραφείο ενός Συμ- 
βαλλομένου στο Πρωτόκολλο της Μαδρίτης Μέρους που 
είναι επιφορτισμένο με την καταχώρηση των σημάτων για 
λογαριασμό του. 

ε. «Διεθνής Αίτηση» νοείταιη αίτηση προςτο Διεθνές Γ ρα¬ 
φείο για καταχώρηση ενός σήματος στο Διεθνές Μητρώο. 

στ. «Διεθνές Γ ραφείο» νοείται το Διεθνές Γ ραφείο του 
Παγκόσμιου Οργανισμού Διανοητικής Ιδιοκτησίας. 

ζ. «Διεθνές Μητρώο» νοείται το Μητρώο των σημάτων 
που τηρείται από το Διεθνές Γ ραφείο για τους σκοπούς 
του πρωτοκόλλου της Μαδρίτης. 

η. «Διεθνής Καταχώρηση» νοείται η καταχώρηση ενός 
σήματος στο Διεθνές Μητρώο. 

θ. «Διεθνής Καταχώρηση με την οποία ζητείται η προ¬ 
στασία σήματος στην Ελληνική επικράτεια» νοείται η διε¬ 
θνής καταχώρηση με την οποία ζητείται η επέκταση της 
προστασίας στην ελληνική επικράτεια βάση του άρθρου 
3 τρις (1) ή (2) του Πρωτοκόλλου της Μαδρίτης. 

ι. «Κοινός Κανονισμός» νοείται ο εκτελεστικός κανονι- 
σμόςπου υιοθετήθηκε σύμφωνα μετο άρθρο ΙΟτου Πρω¬ 
τοκόλλου της Μαδρίτης. 

ια. «Νόμος» νοείται ο νόμος 2239 της 16-9-1994 περί ση¬ 
μάτων (ΦΕΚ Α’ 152) και τα αναφερόμενα σε αυτόν άρθρα. 

ιβ. «Βιβλίο διεθνών σημάτων» νοείται το βιβλίο που ανα- 
φέρεται στο άρθρο 12 της παρούσης. 


ΚΕΦΑΛΑΙΟ ΔΕΥΤΕΡΟ 

ΔΙΕΘΝΗΣ ΚΑΤΑΧΩΡΗΣΗ ΕΛΛΗΝΙΚΩΝ ΣΗΜΑΤΩΝ 

Άρθρο 3 

Κατάθεση αίτησης 

1. Η Ελλάδα θεωρείται ως χώρα προέλευσης της διε¬ 
θνούς καταχώρησης, όταν συντρέχουν οι εξής προϋπο¬ 
θέσεις: 

α) ο καταθέτης έχει πραγματική και μόνιμη βιομηχανική 
ή εμπορική εγκατάσταση ή κατοικία στην Ελλάδα ή είναι 
Έλληνας υπήκοος και 

β) έχει κατατεθειμένο ή καταχωρημένοτο σήμα του στο 
Γ ραφείο. 

2. Η Διεθνής Αίτηση κατατίθεται στη Δ/νση Εμπορικής 
και Βιομηχανικής Ιδιοκτησίας της Γενικής Γραμματείας 
Εμπορίου του Υπουργείου Ανάπτυξης, όταν η κατάθεση 
προέρχεται από την Ελλάδα και διαβιβάζεται από αυτήν 
στο Διεθνές Γραφείο. 

Άρθρο 4 

Γλώσσα της αίτησης 

Η Διεθνής Αίτηση πρέπει να είναι συνταγμένη στα Γαλ- 
λικά ή στα Αγγλικά. 

Άρθρο 5 

Έγγραφα της αίτησης 

Η Διεθνής Αίτηση κατατίθεται σε δύο αντίγραφα και 
πρέπει να παρουσιάζεται επί του εντύπου που προβλέπε- 
ται από τον Κοινό Κανονισμό. Υπογράφεται από τον κατα¬ 
θέτη ή τον πληρεξούσιο Δικηγόρο του σύμφωνα με τις έγ¬ 
γραφες οδηγίες που το συνοδεύουν και περιέχει τα απα¬ 
ραίτητα στοιχεία που αναφέρονται στο άρθρο 9 του 
Κοινού Κανονισμού. 

Άρθρο 6 

Αρμοδιότητα για την παραλαβή διεθνούς αίτησης 

Η Δ/νση Εμπορικής και Βιομηχανικής Ιδιοκτησίας παρα- 
λαμβάνειτη διεθνή αίτηση, ελέγχει αν υφίστανται οι προ¬ 
ϋποθέσεις της παρ. 1 του άρθρου 3 της παρούσης, δίδει 
σ’ αυτήν αριθμό πρωτοκόλλου και αναγράφει επ’ αυτής 
την ημερομηνία παραλαβής, καθώς και τον αριθμό των 
συνοδευτικών εγγράφων. 

Η Διεθνής Αίτηση με τα συνημμένα σε αυτήν έγγραφα 
αποστέλλεται από την αρμόδια Υπηρεσία του Υπουργεί¬ 
ου Ανάπτυξης στο Διεθνές Γ ραφείο, μέσα σε προθεσμία 
δύο μηνών από την παραλαβή. Για τον έλεγχο και τη δια¬ 
βίβαση της Διεθνούς Αίτησης ο καταθέτης επισυνάπτει 
παράβολο πέντε χιλιάδων (5000) δραχμών, ή δεκαπέντε 
(15) ΕΥΡΩ. 

Άρθρο 7 

Ημερομηνία διεθνούς καταχώρησης 

Η καταχώρηση της διεθνούς αίτησης πραγματοποιείται 
από το Διεθνές Γ ραφείο. Ως ημερομηνία διεθνούς κατα¬ 
χώρησης θεωρείται η ημερομηνία κατά την οποία παρε- 
λήφθη η διεθνής αίτηση από το Γ ραφείο, υπό τον όρο ότι 
εντός προθεσμίας δύο μηνών από της ημερομηνίας πα¬ 
ραλαβής το Διεθνές Γ ραφείο την παρέλαβε σε κανονική 
και πλήρη μορφή. Εάν η Διεθνής Αίτηση δεν παραληφθεί 

εντός της προθεσμίας αυτής η διεθνής καταχώρηση θα 
φέρει την ημερομηνία κατά την οποία η εν λόγω Διεθνής 
Αίτηση παρελήφθη από το Διεθνές Γραφείο. 

Άρθρο 8 
Πληρωμή τελών 

Τα οφειλόμενα τέλη για τη διεθνή καταχώρηση ή την 
ανανέωσή της καταβάλλονται απευθείας στο Διεθνές 
Γ ραφείο σε ελβετικά φράγκα σύμφωνα με το Άρθρο 8 
του Πρωτοκόλλου και τον κανόνα 35 του Κοινού Κανο¬ 
νισμού, είτε με τραπεζική επιταγή σε διαταγή του Διε¬ 
θνούς Γραφείου, είτε σε τραπεζικό λογαριασμό. Στο 
ένταλμα πληρωμής πρέπει να αναφέρεται το όνομα και 
η διεύθυνση του καταθέτη καθώς και τα στοιχεία του 
σήματος που αφορά τη διεθνή καταχώρηση ή ανανέω¬ 
ση. 

ΚΕΦΑΛΑΙΟ ΤΡΙΤΟ 

ΔΙΕΘΝΗΣ ΚΑΤΑΧΩΡΗΣΗ ΜΕ ΤΗΝ ΟΠΟΙΑ 
ΖΗΤΕΙΤΑΙ ΠΑΡΟΧΗ ΠΡΟΣΤΑΣΙΑΣ ΣΤΗΝ ΕΛΛΑΔΑ 

Άρθρο 9 

Δικαίωμα προστασίας 

Για την παροχή ή μη προστασίας διεθνούς σήματος 
στην ελληνική επικράτεια αρμόδια να αποφασίσει είναι η 
Διοικητική Επιτροπή Σημάτων, εφαρμόζοντας αναλόγως 
τις οικείες διατάξεις του Νόμου. Μία διεθνής καταχώρη¬ 
ση με την οποία ζητείται προστασία διεθνούς σήματος 
εντός της ελληνικής επικράτειας, δικαιούται προστασίας 
εάν πληρούνται οι προϋποθέσεις παροχής προστασίας 
σύμφωνα με το Νόμο. 

Άρθρο 10 

Δημοσίευση -προσφυγή-τριτανακοπή 

1. Σε περίπτωση που κριθεί από τη Διοικητική Επιτροπή 
Σημάτων ότι πληρούνται οι προϋποθέσεις προστασίας 
του σήματος στην Ελληνική Επικράτεια σε σχέση με ορι¬ 
σμένα αγαθά ή υπηρεσίες θα εκδοθεί σχετική απόφαση 
που περίληψή της θα δημοσιευθεί στο ΔΕΒΙ με τη σημεί¬ 
ωση ότι πρόκειται για διεθνή καταχώρηση. Θα αναφέρο- 
νται επίσης τα στοιχεία της διεθνούς καταχώρησης δηλα¬ 
δή ο αριθμός του σήματος, η ημερομηνία δημοσίευσης 
στην Επίσημη Εφημερίδα του Διεθνούς Γ ραφείου, καθώς 
και το τεύχος αυτής. 

2. Σε περίπτωση που κριθεί ότι δεν πληρούνται οι προϋ¬ 
ποθέσεις καταχώρησης του εν λόγω σήματος ή πληρού- 
νται μόνο σε σχέση με ορισμένα αγαθά ή υπηρεσίες για 
τις οποίες ζητείται η προστασία στην Ελληνική Επικρά¬ 
τεια, το Γ ραφείο θα κοινοποιήσει την απόρριψη στο Διε¬ 
θνές Γ ραφείο. Από την επομένη της κοινοποίησης της 
απόρριψης ο δικαιούχος δύναται να ασκήσει προσφυγή 
σύμφωνα με το άρθρο 13 του Νόμου. 

3. Στο Διεθνές Γ ραφείο κοινοποιούνται οι απορριπτικές 
αποφάσεις και συνοδεύονται με μετάφραση στην αγγλι¬ 
κή ή γαλλική γλώσσα των οικείων διατάξεων του ελληνι¬ 
κού νόμου που προβλέπουν την άσκηση ενδίκων μέσων. 

4. Όποιος επιθυμεί να ασκήσει προσφυγή ή τριτανακο¬ 
πή πρέπει να ορίσει πληρεξούσιο και αντίκλητο Δικηγόρο 
εγκατεστημένο στην Ελλάδα για την άσκηση και υποστή¬ 


ριξη αυτών, στον οποίο θα γίνονται και όλες οι κοινοποιή¬ 
σεις εκ μέρους της Δ/νσης Εμπορικής και Βιομηχανικής 
Ιδιοκτησίας. 

ΚΕΦΑΛΑΙΟ ΤΕΤΑΡΤΟ 

ΜΕΤΑΤΡΟΠΗ ΔΙΕΘΝΟΥΣ ΚΑΤΑΧΩΡΗΣΗΣ ΣΕ ΕΘΝΙΚΗ 

Άρθρο 11 

Διαδικασία μετατροπής 

1. Σε περίπτωση μετατροπής διεθνούς καταχώρησης 
σε εθνική, σύμφωνα με το άρθρο 9 πεντάκις του Πρωτο¬ 
κόλλου της Μαδρίτης, ο δικαιούχος αυτής υποβάλλει, 
εντός τριών (3) μηνών από την ημερομηνία κατάτην οποία 
η διεθνής καταχώρηση διεγράφη, στη Διεύθυνση Εμπο¬ 
ρικής και Βιομηχανικής Ιδιοκτησίας του Υπουργείου Ανά¬ 
πτυξης, τα ακόλουθα δικαιολογητικά: 

α) το ειδικό έντυπο δηλώσεως που ισχύει για τα αλλο¬ 
δαπά σήματα, 

β) το εθνικό τέλος κατάθεσης σήματος, 

γ) έγγραφο διορισμού πληρεξουσίου δικηγόρου και 
αντικλήτου στην Ελλάδα, 

δ) δέκα (10) αντίτυπα του σήματος, στην περίπτωση δε 
έγχρωμης συνθέσεως του σήματος και δέκα (10) έγχρω¬ 
μα αντίτυπά του. 

Οι δηλώσεις αυτές βιβλιοδετούνται σε ειδικό βιβλίο. 

2. Γ ια την παραδοχή των δηλώσεων αυτών αποφασίζει 
η Διοικητική Επιτροπή Σημάτων. Εάν κατά την ημερομη¬ 
νία κατάθεσης των αναφερομένων στην παράγραφο 1 δι- 
καιολογητικών έχει παρέλθει η προθεσμία των δεκαοχτώ 
(18) μηνών της παραγράφου 2 του άρθρου 5 του Πρωτο¬ 
κόλλου της Μαδρίτης για την απόρριψη και ακύρωση των 
αποτελεσμάτων στην Ελλάδα και δεν εκκρεμεί ένδικο μέ¬ 
σο ή βοήθημα κατά της σχετικής απόφασης της Διοικητι¬ 
κής Επιτροπής Σημάτων, το σήμα γίνεται αμετάκλητα δε¬ 
κτό, εφαρμοζομένων κατά τα λοιπά των οριζομένων στο 
άρθρο 14 του Νόμου. 

3. Η προστασία του σήματος, που προέρχεται από με¬ 
τατροπή διεθνούς καταχώρησης σε εθνική διαρκείγια μια 
δεκαετία που αρχίζει από την επομένη της κατάθεσης της 
δήλωσης καταχώρησης της παραγράφου Ιστό Γ ραφείο. 

ΚΕΦΑΛΑΙΟ ΠΕΜΠΤΟ 
ΒΙΒΛΙΑ - ΤΕΛΙΚΕΣ ΔΙΑΤΑΞΕΙΣ 

Άρθρο 12 

Βιβλίο Διεθνών Σημάτων 

Στο Γ ραφείο θα τηρείται ειδικό βιβλίο στο οποίο θα κα- 
ταχωρούνται οι διεθνείς καταχωρήσεις, με τις οποίες ζη¬ 
τείται η προστασία σημάτων στην Ελληνική Επικράτεια , 
οι δικαιούχοι και τα λοιπά στοιχεία και οι μεταβολές τους 
σύμφωνα με το άρθρο 6 του Νόμου. 

Άρθρο 13 
Τελικές διατάξεις 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 2 Ιανουάριου 2001 

Η ΥΦΥΠΟΥΡΓΟΣ 

ΜΙΛΕΝΑ ΑΠΟΣΤΟΛΑΚΗ 

Αριθ. 3323/01/01 (7) 

Δωρεάν διακίνηση Προσωπικού Λ.Σ. (Εν ενεργεία και συ¬ 
νταξιούχων) με τα Ε/Γ - Α/Κ και τα ΤΑΧΥΠΛΟΑ/ ΔΥΝΑ¬ 
ΜΙΚΟΣ ΥΠΟΣΤΗΡΙΖΟΜΕΝΑ πλοία. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 178 του Ν.Δ. 187/73 «Περί 
ΚΔΝΔ» (ΦΕΚ 261Α/73). 

β) Τα αριθ. 6/17.10.2000 και 8/22.11.2000 Πρακτικά της Γνω- 
μοδοτικής Επιτροπής Ακτοπλοϊκών Συγκοινωνιών (Γ.Ε.Α.Σ.). 
γ) Την αριθ. 1321.1 Ε703/98/26.6.1998 (ΦΕΚ703Β710.7.1998). 
δ) Το άρθρο 29Α’ του Ν. 1558/85, «Κυβέρνηση και Κυ¬ 
βερνητικά όργανα» (ΦΕΚ 137Α/85), που προστέθηκε μετο 
άρθρο 27 του Ν. 2081/92 (ΦΕΚ 154Α/92) και τροποποιή¬ 
θηκε μετο άρθρο 1 παρ. 2του Ν. 2469/97 (ΦΕΚ38Α/97). 

ε) Το γεγονός ότι από τις διατάξεις της Απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Αντικαθιστούμε την παράγραφο 8 του ΠΙΝΑΚΑ I της 
παραπάνω (γ) σχετικής Απόφασης ως εξής: 

« 8. ΠΡΟΣΩΠΙΚΟ ΛΙΜΕΝΙΚΟΥ ΣΩΜΑΤΟΣ (ΕΝ ΕΝΕΡ¬ 
ΓΕΙΑ ΚΑΙ ΣΥΝΤΑΞΙΟΥΧΟΙ): 
α) Αξ/κοί, Ανθ/στές, Υπαξ/κοί, και ΘΕΣΗ 

Λ/Φ με την επίδειξη της υπηρεσιακής ΑΝΑΛΟΓΑ ΜΕ 

τους ταυτότητας ΤΟ ΒΑΘΜΟ 

β) Συνταξιούχοι Αξ/κοί και Ανθ/στές ΘΕΣΗ 

με την επίδειξη του δελτίου ταυτότητας ΑΝΑΛΟΓΑΜΕ 

Συνταξιούχου ΤΟ ΒΑΘΜΟ 

γ) Συνταξιούχοι Αρχικελευστές με ΘΕΣΗ 

την επίδειξη υπηρεσιακής ΑΝΑΛΟΓΑ ΜΕ 

βεβαιώσεως ΤΟ ΒΑΘΜΟ 

Το προσωπικό που αναφέρεται στην παρούσα παρά¬ 
γραφο διακινείται δωρεάν και με τα ΤΑΧΥΠΛΟΑ/ΔΥΝΑΜΙ- 
ΚΩΣ ΥΠΟΣΤΗΡΙΖΟΜΕΝΑ πλοία. 

Η παρούσα να κοινοποιηθεί για εκτέλεση και να δη μοσι- 
ευθεί στην Εφημερίδα της Κυβερνήσεως. 


Πειραιάς, 2 Ιανουάριου 2001 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 


□ 

Αριθ. 3322.3/03/00 (8) 

Έγκριση απόφασης της Λιμενικής Αρχής Πειραιώς για 
αναπροσαρμογή ναυλολογίου επιβατών της τοπικής 
γραμμής ΠΕΡΑΜΑΤΟΣ - ΠΑΛΟΥΚΙΩΝ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 178 του Ν.Δ. 187/73 «Περί 
ΚΔΝΔ» (ΦΕΚ261-Α'). 

β) Τις διατάξεις του Π.Δ. 338/83, «Περί μεταβίβασης αρ¬ 
μοδιοτήτων του ΥΕΝ στους Νομάρχες» (ΦΕΚ 119-Α'). 

γ) Την αριθμ. 07/30.10.2000 γνωμοδότηση Γνωμοδοτι- 
κής Επιτροπής Ακτοπλοϊκών Συγκοινωνιών (Γ.Ε.Α.Σ.). 

δ) Την αριθ. 1321.1/11/25.11.94 διαταγή ΥΕΝ/ΔΘΣ-2, 
«Στρογγυλοποίηση μικτών ναύλων Επιβατών/Οχημάτων 
στις τοπικές γραμμές». 

ε) Την αριθμ. 3113.1/132/98/13.8.98 Κ.Υ.Α. (ΦΕΚ 986Β/ 
98/18.9.98) «Δυνατότητα αναγραφής μιας μόνο τιμής επί 
των εισιτηρίων ... και στρογγυλοποίηση μικτών ναύλων 
επιβατών και οχημάτων». 


στ) Την αριθ. 1321.1-Γ/04/98/29.5.98 απόφαση ΥΕΝ 
(ΦΕΚ 614Β/18.6.98) περί «Έγκριση απόφασηςτης Λιμενι¬ 
κής Αρχής Πειραιώς για αναπροσαρμογή Ναυλολογίου 
Επιβατών των τοπικών γραμμών ΠΕΙΡΑΙΑ - ΣΑΛΑΜΙΝΑΣ 
και ΠΕΡΑΜΑΤΟΣ - ΣΑΛΑΜΙΝΑΣ». 

ζ) Την αριθ. 3322.3/06/00/24.11.2000 απόφαση Κεντρι¬ 
κού Λιμενάρχου Πειραιώς περί αναπροσαρμογής ναύλων 
επιβατών της τοπικής γραμμής «ΠΕΡΑΜΑ - ΠΑΛΟΥΚΙΑ». 

η) Το άρθρο 29-Α' του Ν. 1558/85, «Κυβέρνηση και κυ¬ 
βερνητικά όργανα» (ΦΕΚ 137-Α), που προστέθηκε με το 
άρθρο 27 του Ν. 2081/92 (ΦΕΚ 154-Α) και τροποποιήθηκε 
μετο άρθρο 1 παρ. 2του Ν. 2469/97 (ΦΕΚ38-Α). 

θ) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Εγκρίνουμε την συνοδευτική απόφαση με αριθμό 
3322.3/06/00/24.11.2000 του Κεντρικού Λιμενάρχου Πει¬ 
ραιώς με τον επισυναπτόμενο Πίνακα (Φ. 1). 


Αναπροσαρμογή ισχύοντος ναυλολογίου επιβατών διακι- 
νουμένων με Ε/Γ, Ε/Γ-Π/Κ και Ε/Γ-Ο/Γ πλοία στην τοπι¬ 
κή γραμμή «ΠΕΡΑΜΑΤΟΣ - ΠΑΛΟΥΚΙΩΝ ΣΑΛΑΜΙΝΑΣ» 
και αντιστρόφως. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις του μετο από 9 Ιουνίου 1948 Β.Δ. Κωδι- 
κοποιηθέντος Νόμου 499/48 (ΦΕΚ 126Α') «Περί πειθαρχι¬ 
κής εξουσίας των Προϊσταμένων των Λιμενικών Αρχών» 
συνδιαζόμενος μετά άρθρα 11, 12του Β.Δ. της 4.11.43 
«περί Λιμενικών Αρχών». 

2. Τις διατάξεις του άρθρου 178 παρ. 2 του ΚΔΝΔ (Ν.Δ. 
187/73). 

3. Τις διατάξεις του άρθρου 2 του Π.Δ. 814/74 (ΦΕΚ 
359Α/74) («Περί καθορισμού κατηγοριών δρομολογιακών 
γραμμών και αρμοδιότητας δρομολογήσεως»). 

4. Τις διατάξεις του Π.Δ. 338/83 (ΦΕΚ 119Α/8.9.83). 

5. Την με αρ. πρωτ. 1321.1/11/94/25.11.94 διαταγή 
ΥΕΝ/ΔΘΣ β'. 

6. Την με αρ. πρωτ. 1321.1-Α/01/96/28.5.96 απόφαση 
ΥΕΝ/ΔΘΣ β'. 

7. Την με αρ. πρωτ. 1321.1-Γ/02/97/12.5.97 απόφαση 
ΥΕΝ/ΔΘΣ β'. 

8. Την με αρ. πρωτ. 2314.1/3/98/11.3.98 ΥΕΝ/ΔΑΣΝ 1 ο. 

9. Την με αρ. πρωτ. 13646/18.3.98 Εγκύκλιο Ν.Α.Τ. 

10. Την με αρ. πρωτ. 1321.3/08/98/22.5.98 απόφαση 
Κ.Λ. Πειραιά. 

11. Την με αρ. πρωτ. 1321.1 -Γ/04/98/29.5.1998 απόφα¬ 
ση ΥΕΝ/ΔΘΣ β'. 

12. Το με αρ. πρωτ. 12232/1350/14.5.1998 έγγραφο Ο.Λ.Π. 

13. Το με αρ. πρωτ. 1039/227/18.5.1998 έγγραφο Λ.Τ. 
Σαλαμίνας. 

14. Την ΩΠ: 171340/11-00 Διαταγή ΥΕΝ/ΔΘΣ 20 περί 
αναπροσαρμογής ισχύοντος ναυλολογίου επιβατών, 
αποφασίζουμε: 

Αναπροσαρμόζουμε το ισχύον ναυλολόγιο επιβατών 
των διακινουμένων με τα Ε/Γ, Ε/Γ-Π/Κ και Ε/Γ-Ο/Γ πλοία 
στην τοπική γραμμή αρμοδιότητας Υπηρεσίας μας, «ΠΕ¬ 
ΡΑΜΑΤΟΣ - ΠΑΛΟΥΚΙΩΝ ΣΑΛΑΜΙΝΑΣ» και αντιστρόφως, 
όπως φαίνεται στο επισυναπτόμενο ναυλολόγιο. 

Πειραιάς, 24 Νοεμβρίου 2000 
Ο Κεντρικός Λιμενάρχης 
Κ. ΚΥΡΛΑΓΚΙΤΣΗΣ 

ΠΙΝΑΚΑΣ ΝΑΥΛΟΛΟΓΙΟΥ ΣΕ ΔΡΑΧΜΕΣ 


ΑΦΕΤΗΡΙΟΣ 

ΛΙΜΕΝΑΣ 

ΚΑΘΑΡΟΣ 

ΚΡΑΤΗΣΕΙΣ 

ΚΡΑΤΗΣΕΙΣ ΚΡΑΤΗΣΕΙΣ 

ΚΡΑΤΗΣΕΙΣ 

ΜΙΚΤΟΣ 

ΛΙΜΕΝΑΣ 

ΠΡΟΟΡΙΣΜΟΥ ΝΑΥΛΟΣ 

Ο.Λ.Π. 

ΛΤ ΣΑΛΑΜΙΝΑΣ ΝΑΤ (6,5%) 
(5%) 

ΦΠΑ (8%) 

ΝΑΥΛΟΣ 

ΠΕΡΑΜΑ 

ΠΑΛΟΥΚΙΑ 

120 

11 

8 

11 

150 

ΠΑΛΟΥΚΙΑ 

ΠΕΡΑΜΑ 

115 

11 6 7 

ΠΙΝΑΚΑΣ ΝΑΥΛΟΛΟΓΙΟΥ ΣΕ ΕΙύΒΟ 

11 

150 

ΑΦΕΤΗΡΙΟΣ 

ΛΙΜΕΝΑΣ 

ΚΑΘΑΡΟΣ 

ΚΡΑΤΗΣΕΙΣ 

ΚΡΑΤΗΣΕΙΣ ΚΡΑΤΗΣΕΙΣ 

ΚΡΑΤΗΣΕΙΣ 

ΜΙΚΤΟΣ 

ΛΙΜΕΝΑΣ 

ΠΡΟΟΡΙΣΜΟΥ ΝΑΥΛΟΣ 

Ο.Λ.Π. 

ΛΤ ΣΑΛΑΜΙΝΑΣ ΝΑΤ (6,5%) 
(5%) 

ΦΠΑ (18%) 

ΝΑΥΛΟΣ 

ΠΕΡΑΜΑ 

ΠΑΛΟΥΚΙΑ 

0,352 

0,032 

0,023 

0,032 

0,439 

ΠΑΛΟΥΚΙΑ 

ΠΕΡΑΜΑ 

0,337 

0,032 

0,018 0,020 

0,032 

0,439 


Η παρούσα να δημοσιευθεί στην Εφημερίδα της Κυβερνήσεως 


Πειραιάς, 29 Δεκεμβρίου 2000 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 


□ 


Αριθ. 7585 (9) 

Σύσταση της Επιτροπής του άρθρου 18 του Ν. 2218/94 
στην Περιφέρειας Δυτικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 18 και 47 του Ν. 2218/94, 
όπως αντικαταστάθηκαν με τις διατάξεις του άρθρου 6, 
παρ. 22 & 23του Ν. 2240/94, του άρθρου 13, παρ. 15εδ. α 
& βτου Ν. 2503/94 και του άρθρου 19, παρ. 6, εδ α, β, γ & 
δτουΝ. 2344/1995. 

2. Τις διατάξεις των άρθρων 176 έως 180 καιτου 270 του 
Π.Δ. 410/1995. 

3. Τις διατάξεις του άρθρου 7, παρ. 1, 2 & 3 του Ν. 
2839/2000 (ΦΕΚ 196/τ. Α/12.9.2000) «Ρυθμίσεις θεμάτων 
του Υπουργείου Εσωτερικών, Δημόσιας Διοίκησης & Απο¬ 
κέντρωσης και άλλες διατάξεις». 

4. Το γεγονός ότι από την απόφαση αυτή δεν προκαλεί- 
ται επιπλέον δαπάνη σε βάρος του προϋπολογισμού της 
Περιφέρειας Δυτικής Μακεδονίας, αποφασίζουμε: 

1. Συστήνουμε στην Περιφέρεια Δυτικής Μακεδονίας 
Τριμελή Επιτροπή με τοπική αρμοδιότητα στους Νομούς 
Κοζάνης, Γρεβενών, Καστοριάς & Φλώρινας και έδρα στο 
Νομό Κοζάνης, αποτελούμενη από τα ακόλουθα μέλη : 

α) Ένα μέλοςτου Νομικού Συμβουλίουτου Κράτους, ως 
Πρόεδρο, που ορίζεται με τον αναπληρωτή του από τον 
Πρόεδρο του Νομικού Συμβουλίουτου Κράτους. 


β) Δύο μόνιμους υπαλλήλους της Γενικής Γραμματείας 
Περιφέρειας, κατηγορίας ΠΕ, με βαθμό τουλάχιστον Α', 
που ορίζονται με τους αναπληρωτές τους από το Γενικό 
Γραμματέα Περιφέρειας Δυτικής Μακεδονίας. 

2. Ο εισηγητής ορίζεται με πράξη του Προέδρου της 
Επιτροπής. 

3. Καθήκοντα Γ ραμματέα της Επιτροπής ασκεί υπάλλη¬ 
λος της Περιφέρειας, που ορίζεται με τον αναπληρωτή 
του με την απόφαση συγκρότησης της Επιτροπής. 

4. Οι υποθέσεις, που εκκρεμούν στις υφιστάμενες Επι¬ 
τροπές του άρθρου 18 του Ν. 2218/94 των Νομών Κοζά¬ 
νης, Γ ρεβενών, Καστοριάς & Φλώρινας και οι οποίες δεν 
έχουν κριθεί από αυτές μέχρι τον ορισμό των μελών της 
νέας Επιτροπής, κρίνονται από την Επιτροπή που συνι- 
στάται με την απόφαση αυτή, χωρίς να απαιτείται νέα πα¬ 
ραπομπή των υποθέσεων αυτών. 

5. Στον Πρόεδρο, τα μέλη και το γραμματέα της Επι¬ 
τροπής καταβάλλεται ειδική αποζημίωση, η οποία καθο¬ 
ρίζεται με κοινή απόφαση των Υπουργών Εσωτερικών, 
Δημόσιας Διοίκησης & Αποκέντρωσης και Οικονομικών, 
κατά παρέκκλιση του άρθρου 19 του Ν. 2470/97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 21 Δεκεμβρίου 2000 

Ο Γ ενικός Γ ραμματέας Περιφέρειας 
ΓΙΑΝΝΗΣ ΝΙΚΟΛΑΪΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.ςτ 
θ-ΙΤΙΗίΙ: \Λ/θ6ΐΤΙ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 (061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13Τ.Κ. 491 00 (0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη (0251) 46 888/47 533 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή 




• Για τα ΦΕΚ από 1 μέχρι 24 σελίδες 300 δρχ. (0,88 βυτο) 



• Για τα ΦΕΚ από 24 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 

ανά δσέλιδο ή μέρος αυτού. 

Σε μορφή Οϋ: 




Τεύχος 


ΔΡΧ. 

Ευπο 

Α' 


60.000 

176,08 

Β' 


70.000 

205,43 

Δ' 


50.000 

146,74 

Α.Ε. - Ε.Π.Ε. (μηνιαίο) 


20.000 

58,69 

Α', Β', Δ' (τριμηνιαίο) 


30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

δρχ- 

θυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβιτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























